Eddie Shore

Edward William ”Eddie” Shore (25. marraskuuta 1902 Fort Qu'Appelle, Saskatchewan, Kanada – 16. maaliskuuta 1985) oli kanadalainen jääkiekkoilija, joka kuului NHL:n varhaisiin tähtiin. Hän pelasi uransa parhaat kaudet Boston Bruinsissa.

Shore aloitti uransa Regina Capitals -joukkueessa Western Canada Hockey Leaguessa (WCHL) vuonna 1924. Hyökkääjänä aloittanut Shore vaihtoi pelipaikkansa puolustajaksi pelatessaan Edmonton Eskimos -seurassa.

Shoren päättäväisyyttä kuvaa hyvin tarina, jonka mukaan Shore myöhästyi pikajunasta Montrealiin. Hän kuitenkin päätti pelata illan ottelun Montreal Maroonsia vastaan, joten hän hankki käyttöönsä auton. Lumimyrskyn puhkeamisesta huolimatta Shore ajoi koko yön sekä seuraavan päivän ja pääsi perille paria tuntia ennen peliä, vaikka oli ajanut neljä kertaa ojaan. Hän oli kylmettynyt eikä ollut nukkunut lainkaan. Hän pelasi kuitenkin koko ottelun yhtä jäähyä lukuun ottamatta ja teki ottelun ainoan maalin Bostonin voittaessa 1–0.

12. joulukuuta 1933 Bostonissa pelatussa ottelussa Bruinsin ja Toronto Maple Leafsin välillä Shore taklasi selästä Toronton tähtipelaaja Ace Baileyä sillä seurauksella että tämä kaatui jään pintaan menettäen tajuntansa. Bailey heräsi koomasta sairaalassa 10 päivää myöhemmin, ja taklaus päätti hänen uransa. Toronton kovanaama Red Horner puolestaan aloitti tappelun Shorea vastaan ja kaatoi Shoren jään pintaan. Shoren kasvoihin jouduttiin ompelemaan seitsemän tikkiä, mutta muutoin hän säästyi vakavammalta loukkaantumiselta. NHL langetti Shorelle 16 ottelun pelikiellon. Myöhemmin Shore pyysi tekoaan anteeksi Baileylta ja he paiskasivat kättä Toronton Maple Leaf Gardenissa pelatussa hyväntekeväisyysottelussa 14. helmikuuta 1934.

Kun WHL lakkautettiin vuonna 1927, Shore myytiin Boston Bruinsiin NHL:ssä. Tulokkaana hän teki 12 maalia ja antoi kuusi maalisyöttöä (yhteensä 18 tehopistettä) aikana, jolloin puolustajien tekemät maalit olivat harvinaisia. Bruinsissa Shore saavutti kaksi Stanley Cupia. Hänet tunnetaan myös lempinimestä The Edmonton Express (”Edmontonin pikajuna”). Eddie Shore on edelleen ainoa puolustaja, joka on voittanut NHL:n arvokkaimmalle pelaajalle annettavan Hart Trophyn neljästi.

 Tilastot 

 1924–25  Regina Capitals  WCHL  24  6  0  6  75  –  –  –  –  – 1925–26  Edmonton Eskimos  WHL  30  12  3  15  92  –  –  –  –  – 1926–27  Boston Bruins  NHL  41  12  6  18  130  8  1  1  2  40 1927–28  Boston Bruins  NHL  44  11  6  17  165  2  0  0  0  8 1928–29  Boston Bruins  NHL  39  12  7  19  96  5  1  1  2  28   1929–30  Boston Bruins  NHL  43  12  19  31  105  6  1  0  1  26 1930–31  Boston Bruins  NHL  44  15  16  31  105  5  2  1  3  22  1931–32  Boston Bruins  NHL  44  9  13  22  80  –  –  –  –  –  1932–33  Boston Bruins  NHL  48  8  27  35  102  5  1  1  2  14   1933–34  Boston Bruins  NHL  30  2  10  12  57  –  –  –  –  –   1934–35  Boston Bruins  NHL  48  7  26  33  32  4  0  1  1  2   1935–36  Boston Bruins  NHL  46  3  16  19  61  2  1  1  2  12   1936–37  Boston Bruins  NHL  19  3  1  4  12  –  –  –  –  –  1937–38  Boston Bruins  NHL  47  3  14  17  42  3  0  1  1  6   1938–39  Boston Bruins  NHL  46  4  14  18  37  12  0  4  4  19   1939–40  Boston Bruins  NHL  4  2  1  3  4  –  –  –  –  –  1939–40  New York Americans  NHL  10  2  3  5  9  3  0  2  2  2 1939–40  Springfield Indians  IAHL  15  1  14  15  18  –  –  –  –  –  1940–41  Springfield Indians  AHL  56  4  13  17  66  –  –  –  –  –  1941–42  Springfield Indians  AHL  35  5  12  17  61  –  –  –  –  –  1943–44  Buffalo Bisons  AHL  1  0  0  0  0  –  –  –  –  –  NHL yhteensä 553  105  179  284  1037  55  7  13  20  179



 Saavutuksia 
 NHL:n ykköstähdistössä kahdeksan kertaa tämän nimeämisen ensimmäisenä yhdeksänä vuonna
 Hart Trophyn voittaja 1933, 1935, 1936 ja 1938 (NHL:n arvokkain pelaaja)
 Hockey Hall of Fameen 1947
 Boston Bruins jäädytti Shoren pelinumeron 2.
 1998 sijalla 10 The Hockey News' -lehden 100 suurimman NHL-kiekkoilijan listalla 
 AHL-liigan parhaan puolustajan palkinto on nimetty hänen mukaansa

 Lähteet 

Luokka:Kanadalaiset jääkiekkoilijat
Luokka:Hockey Hall of Fame
Luokka:Hart Memorial Trophy -voittajat
Luokka:Vuonna 1902 syntyneet
Luokka:Vuonna 1985 kuolleet